Page:Musical garland.pdf/13

13 Donald Caird can wire a maukin,

Kens the wiles o' dun deer staukin,

Leisters kipper, mak’s a shift,

To shoot a moorfowl in the drift.

Water-bailiffs, rangers, keepers,

He can wauk when ye are sleepers;

Not for bounty or reward,

Dare ye mill wi‘ Donald Caird.

Donald Caird can drink a gill,

Fast as hostler wife can fill;

Ilka ane that sells good liquor,

Kens how Donald bends a bicker:

When he‘s fou he‘s proud and saucy,

Keeps the cantle o‘ the causey;

Highland chief and lowland laird,

Maun gi‘e room to Donald Caird.

Steek the amrie, lock the kist,

Else some gear may weel be mist;

Donald Caird finds orra things,

Whare Allan Gregor fand the tings;

Daunts o' kebbucks, taits o‘ woo,

Whiles a hen and whiles a sow:

Webs or duds frae hedge or yard.—

Ware the woody, Donald Caird.

On Donald Caird the doom was stern,

Craig to tether—legs to airn:

But Donald Caird wi’ muckle study,

Caught the gift to cheat the woody.

Sings o airn, and bolts o‘ steel,

Fell like ice frae hand and heel;

Watch the sheep in fauld and glen,

Donald Caird's come again, &c.

